**Noah Dobson** (s. 7. tammikuuta 2000 Summerside, Prinssi Edwardin saari, Kanada) on kanadalainen jääkiekkopuolustaja, joka pelaa NHL-seura New York Islandersissa. Seura varasi Dobsonin ensimmäisellä kierroksella 12. pelaajana kesällä 2018. Hän laukoo oikealta.

Pelityyli
---------

*The Sports Forecaster* -sivuston mukaan Dobson on hyvin liikkuva ja lahjakas all around -puolustaja, joka luistelee erinomaisesti, on käyttökelpoinen joka pelitilanteessa ja kykenee pelaamaan suuria jääaikoja. Hänellä on myös hyvä laukaus, visio ja pelikäsitys. Hänen tulisi kuitenkin lisätä massaa, voimaa ja röyhkeyttä, jotta hän pärjäisi paremmin fyysisissä väännöissä ja olisi saavuttaisi potentiaalinsa myös erinomaisena alivoimapelaajana.

Dobson on itse maininnut esikuvakseen Alex Pietrangelon, josta hän kertoo:

> »Mielestäni pelaamme samalla tavalla. Olemme molemmat kahden suunnan kiekkoa liikuttavia puolustajia. Hän on luotettava omassa päässä, mutta luo myös hyökkäyksiä. Sellaista peliä minäkin haluan pelata.» 
> 
>

Ura
---

### Seuraura

Dobson vietti varhaisimmat juniorivuotensa kotikaupungissaan Prinssi Edwardin saaren Summersidessa. Kauden 2014–2015 hän vietti Newfoundlandissa Bishop's Collegen high school -joukkueessa. Dobson edusti samalla kaudella myös Prinssi Edwardin saarta Kanadan talvikisoissa. Kaudeksi 2015–2016 hän siirtyi Itävaltaan EC Red Bull Salzburgin kiekkoakatemiaan.

Acadie–Bathurst Titan varasi Dobsonin koko QMJHL:n varaustilaisuuden kuudentena pelaajana kesällä 2016. Samana kesänä hänet varasi myös Lincoln Stars 123. pelaajana USHL:n varaustilaisuudessa. Dobson siirtyi kaudeksi 2016–2017 Titaniin, jossa hänen tulokaskautensa toi 63 runkosarjaottelussa tehot 7+19=26. Dobsonin teholukema +34 oli joukkueen toiseksi paras. Pudotuspeleissä hän teki 11 ottelussa viisi syöttöpistettä ja Dobson voitti Titanin sisäisen tehotilaston lukemalla +7.

Kaudella 2017–2018 Dobson nousi Titanin varakapteeniksi. Hän oli tehoilla 17+52=69 joukkueen paras syöttäjä ja toiseksi paras pistemies Antoine Morandin jälkeen. Dobson jakoi koko QMJHL:n puolustajien pistepörssin toisen sijan Sherbrooke Phoenixin Thomas Grégoiren ja Drummondville Voltigeursin Nicolas Beaudinin kanssa edellään vain Chicoutimi Saguenéensista Titaniin siirtynyt joukkuetoveri Olivier Galipeau. Hän voitti kauden päätteeksi liigan mestaruuden, President’s Cupin ja Dobson valittiin ensimmäiseen tähdistökentälliseen. Hän voitti myös Memorial Cupin ja Dobson valittiin lopputurnauksen tähdistökentälliseen. Hän pelasi kauden aikana myös CHL Top Prospects Gamessa.

New York Islanders varasi Dobsonin ensimmäisellä kierroksella 12. pelaajana NHL:n varaustilaisuudessa 2018. Jo saman vuoden elokuussa hän teki seuran kanssa kolmivuotisen tulokassopimuksen. Hän jatkoi kaudella 2018–2019 Titanissa, jonka kapteeniksi Dobson nousi. Tammikuussa 2019 seura kauppasi hänet Rouyn-Noranda Huskiesiin vaihdossa kolmeen ensimmäisen ja yhteen toisen kierroksen varausvuoroon.

Elokuussa 2022 Dobson teki Islandersin kanssa kolmevuotisen jatkosopimuksen.

### Maajoukkueura

Dobson pelasi alle 20-vuotiaiden MM-kilpailuissa vuonna 2019 sekä alle 18-vuotiaiden Ivan Hlinkan muistoturnauksessa vuonna 2017, jolloin hän voitti kultaa. Dobson edusti myös Canada Redin joukkuetta World U-17 Hockey Challengessa vuonna 2016.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2016–2017 | Acadie–Bathurst Titan | QMJHL | 63 | 7 | 19 | 26 | 40 | 11 | 0 | 5 | 5 | 2 |
| 2017–2018 | Acadie–Bathurst Titan | QMJHL | 67 | 17 | 52 | 69 | 52 | 20 | 3 | 10 | 13 | 24 | Ykköstähdistö |
|  | Acadie–Bathurst Titan | M-Cup | – | – | – | – | – | 4 | 2 | 5 | 7 | 4 | Ykköstähdistö |
| 2018–2019 | Acadie–Bathurst Titan | QMJHL | 28 | 9 | 7 | 16 | 36 | – | – | – | – | – |  |  |  |  |  |  | JMM | 5 | 1 | 0 | 1 | 2 |
|  | Rouyn-Noranda Huskies | QMJHL | 28 | 6 | 30 | 36 | 24 | 20 | 8 | 21 | 29 | 20 |
|  | Rouyn-Noranda Huskies | M-Cup | – | – | – | – | – | 5 | 1 | 2 | 3 | 4 |
| 2019–2020 | New York Islanders | NHL | 34 | 1 | 6 | 7 | 8 | 1 | 0 | 0 | 0 | 0 |
| 2020–2021 | New York Islanders | NHL | 46 | 3 | 11 | 14 | 8 | 19 | 0 | 7 | 7 | 0 |
| 2021–2022 | New York Islanders | NHL | 80 | 13 | 38 | 51 | 18 | – | – | – | – | – |
| 2022–2023 | New York Islanders | NHL | 78 | 13 | 36 | 49 | 20 | 6 | 0 | 2 | 2 | 2 |
| 4 kautta | yhteensä | NHL | 238 | 30 | 91 | 121 | 54 | 26 | 0 | 9 | 9 | 2 |
| 3 kautta | yhteensä | QMJHL | 186 | 39 | 108 | 147 | 152 | 51 | 11 | 36 | 47 | 46 |

Lähteet
-------

* Noah Dobson The Internet Hockey Databasessa (englanniksi)
* Noah Dobson Eurohockey-sivustolla (englanniksi)
* Noah Dobson *Elite Prospects*. Everysport Media Group AB.  (englanniksi)

### Viitteet

1. ↑  Landry, Nicolas: Noah Dobson : un potentiel à faire rêver *RDS.ca*.  13.6.2018. BUFFALO:  Bell Media Inc. Viitattu 14.8.2018. (ranskaksi)
2. 1 2 3 4 5 6 7 8  Noah Dobson *Elite Prospects*. Everysport Media Group AB.  (englanniksi)
3. ↑  Noah Dobson Stats, Profile, Bio, Analysis and More *sportsforecaster.com*. XML Team Solutions, LLC. Viitattu 14.8.2018. (englanniksi)
4. ↑  Odotettua myöhemmin NHL:ään varattu puolustajalupaus sisuuntui: "Aion osoittaa heidän olleen väärässä suhteeni" *suomikiekko.com*.  14.7.2018. Nordic Sport Media. Viitattu 14.8.2018.
5. 1 2  Noah Dobson The Internet Hockey Databasessa (englanniksi)
6. ↑  2018 Sherwin-Williams CHL/NHL Top Prospects Game Rosters *sherwin-williamstopprospects.ca*.  13.12.2017. Toronto, ON:  Canadian Hockey League.  Arkistoitu 19.6.2018. Viitattu 14.8.2018. (englanniksi)
7. ↑  Dobson Agrees to Terms on Three-Year, Entry-Level Contract  13.8.2018. New York Islanders. Viitattu 14.8.2018. (englanniksi)
8. ↑  NHL-seura tulokassopimukseen junioriliigassa loistaneen puolustajalupauksen kanssa – nuorukaisella takataskussa jo yksi merkittävä mestaruus! *suomikiekko.com*.  13.8.2018. Nordic Sport Media. Viitattu 14.8.2018.
9. ↑  MacPherson, Bryer: Dobson dealt to Rouyn-Noranda for draft picks *letitan.com*.  6.1.2019. BATHURST:  Acadie-Bathurst Titan. Viitattu 9.1.2019. (englanniksi)
10. ↑